laion/Wikipedia-Exotic huggingface dataset:
Prantsusmaa sõjaminister

Sõjaminister (prantsuse keeles ministre de la guerre) oli sõjaministeeriumi juht Prantsusmaal aastatel 1791–1947. Ühtlasi oli ta Prantsusmaa valitsuse liige. Aprillis 1791 andis Asutav Rahvuskogu välja seadluse kuue ministeeriumi moodustamise kohta, nende seas oli ka sõjaministeerium. Kuningas Louis XVI kirjutas seadlusele alla 25. mail 1791. Tollal sai sõjaminister kogu võimu Prantsuse armee üle. Hiljem määrati sõjaministriks üha sagedamini poliitikuid. Kui 1872. aastal loodi Kõrgem Sõjanõukogu, sai sõjaminister formaalselt selle esimeheks, kuigi sisuline juhtimine jäi enamasti kõrges sõjaväelises auastmes oleva sõjanõukogu aseesimehe ülesandeks. 1947. aastal ühendati sõjaministeerium, mereväeministeerium ja õhuväeministeerium üheks Prantsuse Vabariigi Relvajõudude Ministeeriumiks, mida asus juhtima relvajõudude minister. Louis Lebègue Duportail (maist detsembrini 1791) Jean-Baptiste Bernadotte (juulist septembrini 1799) Louis-Alexandre Berthier (1799–1800 ja 1800–1804) Lazare Carnot (2. aprillist kuni 5. maini 1800) Louis-Alexandre Berthier (1804–1807) Henri Guillaume Clarke (1807–1813) Jean-de-Dieu Soult (1814–1815, 1830–1834 ja 1840–1845) Henri Guillaume Clarke (üheksa päeva märtsis 1815) Louis Nicolas d'Avout (märtsist juulini 1815) Laurent de Gouvion Saint-Cyr (juulist septembrini 1815) Henri Guillaume Clarke (1815–1817) Laurent de Gouvion Saint-Cyr (1817–1819) Jean-de-Dieu Soult (1830–1834 ja 1840–1845) François Arago (5. aprillist kuni 11. maini 1848) Jean-Baptiste Philibert Vaillant (1854–1859) Jacques Randon (1859–1867) Georges Boulanger (1886–1887) Alexandre Millerand (1912–1913 ja 1914–1915) Albert Lebrun (12.–21. jaanuaril 1913) Paul Painlevé (märtsist novembrini 1917, aprillist oktoobrini 1925, 1925–1926 ja 1926–1929) Georges Clemenceau (1917–1920) André Maginot (1922–1924, 1929–1930 ja 1931–1932) Édouard Daladier (29. oktoobrist kuni 28. novembrini 1925, 1932–1934 ja 1936–1940) Philippe Pétain (veebruarist novembrini 1934) Paul Reynaud (18. maist kuni 16. juunini 1940) Louis Colson (juulist septembrini 1940) Charles Huntziger (1940–1941) François Darlan (1941–1942) Eugène Bridoux (1942–1944) Paul Legentilhomme (1941–1943) André Le Troquer (1943–1944) André Diethelm (aprillist septembrini 1944) André Diethelm (septembrist 1944 kuni novembrini 1945) Paul Coste-Floret (jaanuarist oktoobrini 1947)
Kõrgem Sõjanõukogu

Kõrgem Sõjanõukogu (prantsuse keeles conseil supérieur de la guerre) oli Prantsuse kolmandas vabariigis aastatel 1872–1940 eksisteerinud sõjaline juhtorgan, mille eesmärk oli koordineerida väeliikide vahelist koostegutsemisvõimet. Lakkas tegutsemast pärast Natsi-Saksamaa poolt suurema osa Prantsusmaast okupeerimist. Pärast teist maailmasõda nõukogu enam ei taastatud. Kõrgemat Sõjanõukogu juhtis formaalselt sõjaminister, kuid nõukogu igapäevast juhtimist teostas nõukogu aseesimees (vice-président). Pärast kindralstaabi loomist 1890. aastal, kuulus kindralstaabi ülem (Chef d'État-Major Général de l'Armée) Kõrgemasse Sõjanõukokku ex officio. Kõrgema Sõjanõukogu aseesimehe ja kindralstaabi ülema ametikohad olid ühitatud aastatel 1911–1920 ja 1935–1940. Maailmasõdade vahelisel ajal olid Kõrgema Sõjanõukogu aseesimehe ametis järgmised kindralid: Ferdinand Foch (1919–1920), Prantsusmaa marssal; Philippe Pétain (1920–1931), Prantsusmaa marssal; Maxime Weygand (1931–1935), armeekindral; Maurice Gamelin (1935–1940), armeekindral. Ferdinand Foch Philippe Pétain Maxime Weygand Maurice Gamelin 1889. aastal loodi Kõrgem Mereväenõukogu ja 1931. aastal Kõrgem Õhuväenõukogu.
Kahrut

Kahrut on eesti mehenimi. 2021. aasta 1. jaanuari seisuga oli Eestis eesnimi Kahrut 6 mehel. Kahrut oli populaarsuselt 3395. mehenimi. 2023. aasta 1. jaanuari seisuga oli eesnimi Kahrut 8 mehel. Kahrut oli populaarsuselt 2698. mehenimi. https://www.stat.ee/nimed/Kahrut
Mäe tänav (Kunda)

Mäe tänav on tänav Kunda linnas, see paikneb linna kesk- ja lääneosas. Tänav on 1280 meetrit pikk, tänava-ala on laiusega 12–16 meetrit. Mäe tänav saab alguse Kasemäe tänavalt ning suundub loode poole, keskosas pöördub lääne suunas ning lõpus põhja suunas. Tänav ristub Kalda, Aia, Eha, Loode, Tähe tänavaga ning lõpus Pargi põigu ja Pioneeri tänavaga. Tänav lõpeb Koidu tänava ristmikul. Mäe tänav on põhiosas paralleelne Koidu ja Pargi tänavaga. Mäe tänava algus on rajatud puiesteena, kõnnitee on lõunaküljel, selle ääres paiknevad väiksemad korterelamud. Tänava lõpusosas asuvad viiekorruselised korterelamud ja mõned ärihooned. Aadressil Mäe 33 on Coopi Konsumi kauplus. Kunda linna kaart Teeregister(Vaadatud 31.03.2021) Geoportaal(vaadatud 31.03.2021) Vaade Mäe/Pargi põik tänavate ristmikult lääne suunas
Mattias Svanberg

Mattias Olof Svanberg (sündinud 5. jaanuaril 1999 Malmös) on Rootsi jalgpallur, kes mängib poolkaitsjana Itaalia kõrgliiga klubis Bologna ja Rootsi jalgpallikoondises. Ta alustas klubikarjääri Rootsi klubis Malmö FF, mille noorteakadeemiaga liitus ta 2013. aastal. Rootsi kõrgliigas debüteeris ta 2016. aasta mais. Esimese värava Rootsi kõrgliigas lõi ta 25. septembril 2016 mängus Helsingborgs IF-i vastu. Aastatel 2016 ja 2017 tuli Svanberg Malmöga Rootsi meistriks. 2018. aasta suvel siirdus ta viie miljoni euro eest Bolognasse. Rootsi jalgpallikoondises tegi Svanberg debüüdi 18. novembril 2019 EM-i valikmängus Fääri saarte vastu ja lõi samas mängus ka värava. Malmö FF Allsvenskan: 2016, 2017
Kožlany

Kožlany (saksa keeles Koschlan) on linn Tšehhis Plzeňi maakonnas Põhja-Plzeňi ringkonnas. Kožlany asub Plzeňist umbes 31 km põhjakirdes ja Praha kesklinnast ligikaudu 65 km läänes. Asulat on esmamainitud 1238. aastal, linnaõigused sai 1351. aastal. Kožlanys on sündinud Tšehhoslovakkia poliitik Edvard Beneš (1884–1948), kes oli aastatel 1935–1938 ja 1945–1948 riigi president. Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. Historie obce Kožlany Místopisný průvodce po České Republice Eduard Benes Radio Prague International
Eha tänav (Kunda)

Eha tänav on tänav Kunda linnas ja paikneb linna keskosas. Tänav on 494 meetrit pikk ja tänava-ala on laiusega kuni 16 meetrit. Eha tänav saab alguse Pargi tänavalt. Tänav, mis on paralleelne Aia tänavaga, suundub põhja poole, ristudes Mäe ja Koidu tänavaga ning lõpeb Toolse tee ja Lepiku tee ristmikul. Tänava alguses asuvad väiksemad korterelamud, keskosas ühepereelamud, lõpuosa on hoonestamata. Kõnniteid on rajatud vähesel määral. Kunda linna kaart "Teeregister". Originaali arhiivikoopia seisuga 10. aprill 2021. Vaadatud 31. märtsil 2021. Geoportaal (vaadatud 31.03.2021) Vaade Pargi tänava ristmikult Eha tänavale põhja suunas
Naistekas

Naistekas on 1990. aastate lõpu kõnekeelest lähtuv väljend, mis tähistab naise elu ja armastust kujutavaid meelelahutuslikke teoseid, peamiselt romaane, filme ja teleseriaale. Sellised teosed orienteeruvad suguvõsa või perekonnaelu keskmesse jääva naise elu keerdkäikude emotsionaalsele kujutamisele. Naisteka tunneb ära selles käsitletud teemadest, milleks üldiselt on armastus, usaldus, kättemaks, karistus, halastus, õigluse ja ülluse võit. Rõhutatakse algset truudust, järgnenud ahvatlust, sellega kaasnevat saatuslikku juhust, ootamatuid seiklusi ja keerulist elupööret. Arhetüüpseks naistegelaseks on nn süütu kannataja, naine, kes heitleb ja kannatab, püüab olla suurem oma saatusest, mis on talle ette määratud patriarhaalse maailma poolt. Mõiste "naistekas" on omandanud mõnevõrra üleoleva ja halvustava varjundi naiste endi suhtes, kuid tegemist on siiski proosažanriga. Naistekaid võib liigitada ajaviitekirjanduseks, mille lugejate sihtrühma moodustavad naised. Naistekas peab võimaldama lugejal põgeneda tema enda reaalsusest, lohutama ja julgustama. Veidemann, Rein 2005. Naistekad kui kohanev tekst. – Virve Sarapik, Maie Kalda, Tiina Randviir, Richard Adang (toim). Kohanevad tekstid. Tartu: Eesti Kirjandusmuuseum, Eesti Kultuuriloo ja Folkloristika Keskus, Tartu Ülikooli eesti kirjanduse õppetool, lk 207–215. Eesti keele seletav sõnaraamat, 2009 (veebis).
Robin Quaison

Robin Kwamina Quaison (sündinud 9. oktoobril 1993 Stockholmis) on Rootsi jalgpallur, kes mängib ründaja või ründava poolkaitsjana Saudi Araabia kõrgliiga klubis Ettifaq ja Rootsi jalgpallikoondises. Ta alustas klubikarjääri Rootsi klubis AIK, mille noorteakadeemiasse astus 1999. aastal. Klubi põhimeeskonnas debüteeris ta Rootsi kõrgliigas 2012. aastal. Aastatel 2014–2017 mängis ta Itaalia kõrgliiga klubis US Palermo. 2017. aasta jaanuaris sõlmis Quaison lepingu Saksamaa kõrgliiga klubiga Mainz. 17. detsembril 2019 tegi ta mängus Bremeni Werderi vastu kübaratriki. 2021. aasta mais sai temast läbi aegade suurim Mainzi väravalööja Bundesligas (31 väravat). 2021. aasta suvel liitus ta Ettifaqiga. 2015. aastal tuli Quaison Rootsi kuni 21-aastaste koondisega Euroopa omavanuste meistriks. Rootsi jalgpallikoondises tegi ta debüüdi 23. jaanuaril 2013 mängus Põhja-Korea vastu. Koondisekarjääri esimese värava lõi ta kolm päeva hiljem mängus Soome vastu. Ta kuulus Rootsi koondisse 2021. aasta Euroopa meistrivõistlustel. 2016. aasta suveolümpiamängude jalgpalliturniiril kuulus ta Rootsi olümpiavõistkonda. Tema isa on pärit Ghanast ja ema on rootslanna.
Peep Christjanson

Peep Christjanson (sündinud 3. veebruaril 1940 Tallinnas) on eesti keemiateadlane ja emeriitprofessor. Lõpetas Tallinna 21. Keskkooli 1958, Tallinna Polütehnilise Instituudi keemia-mäeteaduskonna keemilise tehnoloogia eriala 1963; TPI aspirant 1965–1968. Tehnikateaduste kandidaat (Молекулярные соединения капролактама с фенолами и синтез клеевых смол из сланцевых алкилрезорцинов),TPI, 1969; vanemteadur 1975; professor 1999. TTÜs 1963–…: orgaaniliste ainete tehnoloogia kateedri stažöör 1963–1965; TU sektori nooremteadur 1965; põlevkivikeemia ja sünteesi probleemlaboratooriumi vanemteadur 1968–1970, liimi sünteesi ja liimimise tehnoloogia osakonna juhataja 1970–1979, laborijuhataja 1979–1992; polümeermaterjalide instituudi vanemteadur 1992–1998, õppetooli juhataja, professor alates 1992, emeriitprofessor. Polümeervaikude keemia: süntees, keemiline ehitus; polümeermaterjalide, sh adhesiivide ja komposiitmaterjalide saamine ja omadused. Uurinud polükondensatsioonireaktsioone, loonud polükondensatsioonvaikude retsepte ja tootmise tehnoloogiad, selgitanud alküülresortsinool liimide kasutusvaldkondi ning evitanud neid liime koostöös Jaapani firmaga Nagoya Oilchemical. Avaldanud üle 400 teaduspublikatsiooni, omab 21 autoritunnistust ja 58 patenti. Kirjutanud artikleid entsüklopeediatele, teinud kaastööd sõnaraamatute koostamisel, kirjutanud 7 õpikut polümeermaterjalidest. Juhendanud magistri- ja doktoritöid. Osalenud mitmete teaduskonverentside teaduskomitee töös; mitmete teadusprojektide juht; Mendelejevi-nim Keemiaseltsi algorganisatsiooni, revisjonikomisjoni esimees; ajakirja Oil Shale toimetuskolleegiumi liige; TTÜ Materjaliuuringute keskuse nõukogu liige; TTÜ keemiateaduskonna nõukogu liige; Põhja-Texase Ülikooli polümeeride teadusnõukogu liige ja teaduskonverentside Polymer Characterization teadusliku komitee liige 1996-1998; TPIs toimunud vabariiklike liimialaste konverentside korralduskomitee liige 1966-1987; Eesti Plastiühingu kutsekomisjoni liige. Eesti NSV teaduspreemia teaduse ja tehnika alal (“Liimvaigud põlevkivi alküülresortsiinidest”) (kollektiivne) 1967 Üleliiduline D. I. Mendelejevi nim Keemiaseltsi presiidiumi diplom teadustööde konkursil 1970 TPI leiutus- ja ratsionaliseerimisalane ülevaatus 1975–78, II koht NSV Liidu Rahvamajanduse Saavutuste Näituse hõbe- ja pronksmedalid (4 medalit) 1976–86 Eesti NSV Ministrite Nõukogu preemia (“Liimitud ja modifitseeritud puit”) 1986 TPI suur juubelimedal 1986 P. Kogermani nim mälestusmedal 1989 TPI teenetemedal Mente et manu 2000. Tallinna Tehnikaülikooli professorid läbi aegade. Tallinn : Tallinna Tehnikaülikool, 2008, lk. 42-43
Check out

"Check out" on Kaur Kenderi romaan, mis ilmus 2001. aastal. Teos koosneb üheksast peatükist, iga peatükk omakorda seitsmest alapeatükist. Romaan esindab nn hälbekirjandust (transgressiivsust), mõjudes skandaalse ja provokatiivsena. Romaani fookusesse tuuakse mitmed transgressiivsele kirjandusele omased teemad, nagu narkootikumide ületarbimine, tülgastavad ja vägivaldsed seksuaalsuhted ja -praktikad. Seksuaalstseene on kirjeldatud šokeeriva detailsusega, viidatud on ka pedofiiliale. Näiteks leiab teoses aset seksuaalstseen romaani peategelase ja lapsprostituudi vahel. Romaani peategelast, 30-aastast Tomi (täisnimega Toomas) iseloomustab ühtaegu nihilistlik, egoistlik ja materialistlik ellusuhtumine. Ta on nii majanduslikult kui ka sotsiaalselt edukas ärimees, mitme suurettevõtte omanik, multimiljonär. Tomil on tutvusi kõrgel ühiskondlikul positsioonil olevate inimestega, sealhulgas poliitikutega. Vaatamata peategelase välisele edukusele, on ta seesmiselt väga tühi ja üksildane. Inimlikule lähedusele eelistab ta antisotsiaalset isolatsiooni, tema soovis eirata ühiskondlikke norme võib näha sotsiopaatilisi kalduvusi. Sisemuses peituvate vastuoluliste ja keerukate tunnete leevendamiseks tarbibki ta narkootilisi aineid ja on pidevalt juhusuhetes prostituutidega. Romaani väljenduslaadi iseloomustab stiililine lihtsus, sealhulgas minimalistlik süntaks. Esineb argikeelseid sõnavorme ja mitmesuguseid lühendeid. Teose väljenduslaadile on omane provokatiivne sõnavara, vulgaarne keelekasutus. Ropu keelepruugi poolest paistavad eriti silma seksuaalstseenide kirjeldused. Toomas – romaani peategelane Jürgen – Toomase parim sõber Kaire – Toomase sekretär Toomase vanaema ja vanaisa Liina – Tomi üks armukestest, modell Kateriin – Tomi endine elukaaslane Lea (hüüdnimega Liks) – 12–15-aastane lapsprostituut Katjuša – Tomi armuke Juhuslikud prostituudid Jürgen Rooste on romaani arvustades öelnud muuhulgas järgmist: „Kender on just maha saanud tükiga, millest ei ole abi, mis oskamatult puistab maailma täis saasta, pidades seda mingiks filosoofiaks.” Teose tagakaanelt võib leida positiivsemaid hinnanguid. Rain Lõhmus leiab: „Kirjanikuna vaatan ma kurbusega, kuidas ajakirjanikud, kirjastajad ning teised tänapäeva mammona- ja trendijüngrid tahavad ka meie kirjandusmaastiku ümber kujundada McDonaldsi punakollaseks kiirtoitlustusketiks. See raamat aga ujub uhkelt vastuvoolu.” Rooste, Jürgen 2002. Inimene kirjanduse mõõduna. – Sirp. 01.02.2002. https://www.sirp.ee/archive/2002/01.02.02/Kirjand/kirjand1-3.html.
3 Park Avenue

3 Park Avenue on 42-korruseline pilvelõhkuja (kõrgusega 169,5 m), mis asub New Yorgi kesklinnas Ameerika Ühendriikides.  3 Park Avenue – pildid, videod ja helifailid Wikimedia Commonsis
Andreas Granqvist

Andreas Granqvist (sündinud 16. aprillil 1985 Påarpis) on Rootsi jalgpallur, kes mängib keskkaitsjana Rootsi kõrgliiga klubis Helsingborgs IF. Ta on Rootsi jalgpallikoondise kapten. Ta alustas Helsingborgsis ka klubikarjääri ja tegi Rootsi kõrgliigas debüüdi 2004. aastal. 2007. aasta juunis sõlmis ta kaheaastase lepingu Inglismaa kõrgliiga klubiga Wigan Athletic, kuid naasis 2008. aasta märtsis laenule Helsingborgsi. Aastatel 2008–2011 mängis ta Hollandi kõrgliiga klubis Groningen, 2011–2013 Itaalia kõrgliiga klubis Genoa ja 2013–2018 Venemaa kõrgliiga klubis Krasnodar. 2018. aastal liitus Granqvist taas Helsingborgsiga. Rootsi jalgpallikoondises tegi Granqvist debüüdi 2006. aastal. Koondisekarjääri esimese värava lõi ta 7. septembril 2010 EM-i valikmängus San Marino vastu. Ta on kuulunud Rootsi koondisse kolmedel Euroopa meistrivõistlustel (2008, 2012 ja 2016) ning 2018. aasta maailmameistrivõistlustel. 2018. aasta maailmameistrivõistluste esimeses alagrupimängus 18. juunil lõi ta penaltist värava Lõuna-Korea vastu ja viimases alagrupimängus 27. juunil penaltist värava Mehhiko vastu. 2017. aastal pälvis Granqvist Rootsi aasta meesjalgpallurile antava auhinna Guldbolleni. Helsingborgs IF Superettan: 2018 Svenska Cupen: 2006  Andreas Granqvist – pildid, videod ja helifailid Wikimedia Commonsis Mall:UEFA Euro 2008 Rootsi koondis Mall:UEFA Euro 2012 Rootsi koondis
Loode tänav (Kunda)

Loode tänav on tänav Kunda linnas ja paikneb linna keskosas. Tänav on 321 meetrit pikk ja tänava-ala on laiusega kuni 15 meetrit. Loode tänav saab alguse Pargi tänavalt. Tänav suundub põhja poole, ristudes Mäe tänavaga ning lõpeb Koidu tänava ristmikul. Tänava ääres asuvad väiksemad korterelamud, ühepereelamud, haljasalad ja garaažiboksid. Kõnniteed puuduvad. Loode 9 paikneb väike kauplus-kiirtoidukoht. Kunda linna kaart "Teeregister". Originaali arhiivikoopia seisuga 10. aprill 2021. Vaadatud 31. märtsil 2021. Geoportaal (vaadatud 31.03.2021) Vaade Loode tänavale lõuna suunas
Gaëtan Dugas

Gaëtan Dugas (19. veebruar 1952 Québec – 30. märts 1984 sealsamas) oli Kanadast pärit stjuuard. Ta oli esimene teadaolev HIV-patsient. Kuigi teda peeti nullpatsiendiks, leiti hiljem, et see väide ei vasta tõele. Homoseksuaalne mees suri AIDSi.
Henri Järvelaid

Henri Järvelaid (sündinud 11. detsembril 1998 Tallinnas) on Eesti jalgpallur (kaitsja). Ta mängib Eesti Premium liiga klubis Nõmme Kalju FC. A-koondise debüüdi tegi Järvelaid 5. septembril 2020 UEFA Rahvuste Liiga mängus Gruusia vastu. Samas mängus tegid oma debüüdi veel Karl Jakob Hein ja Georgi Tunjov. Uuendatud seisuga 13. märts 2023 Eesti karikas, DBU Pokalen, NM-Cup Eesti Superkarikas, Väike karikas Kõik mängud Väike karikas Kõik mängud UEFA Euroopa Liigas Kõik mängud UEFA Meistrite Liigas Uuendatud seisuga 13. märts 2023 Tallinna FC Flora Premium liiga: 2017, 2019, 2020 Eesti karikas: 2020 Eesti Superkarikas: 2020 Tallinna FC Flora U21 Esiliiga: 2015 Eesti jalgpallikoondislaste loend Eesti-Gruusia mängu protokoll Henri Järvelaid Eesti Jalgpalli Liidu kodulehel Henri Järvelaid koondise statistika Eesti Jalgpalli Liidu kodulehel Transfermarkti profiil
Gloria Stuart

Gloria Frances Stuart (sünninimega Gloria Stewart 4. juuli 1910 Santa Monica – 26. september 2010 Los Angeles) oli Ameerika Ühendriikide näitleja, kunstnik ja aktivist. Teda teatakse eelkõige Rose Dawson Calverti rolli järgi mängufilmis "Titanic" (1997).
Aleksandr Popov (jäähokimängija)

Aleksandr Aleksandrovitš Popov (vene keeles Алекса́ндр Алекса́ндрович Попо́в; sündinud 31. augustil 1980 Angarskis) on Venemaa jäähokimängija, kes mängib KHL-i klubis Moskva CSKA ründajana vasakäärel. Klubikarjääri kaheksateist esimest hooaega veetis ta Omski Avangardis, mille meeskonnas debüteeris ta Venemaa kõrgliigas hooajal 1998–99. Hooajal 2003–04 tuli ta Avangardiga Venemaa meistriks. KHL-is mängis ta klubiga alates hooajast 2008–09. Popov on Avangardi läbi aegade resultatiivseim mängija KHL-is (80+166). 2014. aastal valiti ta KHL-i tähtede mängule. Alates hooajast 2016–17 mängib ta Moskva CSKA-s. 2019. aastal võitis ta klubiga Gagarini karika. 2012. aastal tuli Popov Venemaa jäähokikoondise koosseisus maailmameistriks. Venemaa koondise koosseisus osales ta ka 2014. aasta taliolümpiamängudel. Aleksandr Popov KHL.ru lehel Aleksandr Popov hockeydb.com lehel
Gheorghe Mureșan

Gheorghe Dumitru Mureșan (sündinud 14. veebruaril 1971) on Rumeenia endine elukutseline korvpallur, kes mängis aastatel 1993–2000 korvpalliliigas NBA. 231 cm pikkune Mureșan on pikim NBA-s mänginud korvpallur. Enne NBA-sse siirdumist mängis Mureșan aastatel 1991–1992 Rumeenia klubis Cluj-Napoca Universitatea, kellega tuli 1992. aastal ka riigi meistriks. Järgmise hooaja (1992/93) mängis Mureșan Prantsusmaa klubis Pau Élan Béarnais, kellega tuli 1993. aastal karikavõitjaks. Mureșan värvati 1993. aasta NBA draft'i 30. valikuna Washington Bulletsisse, kelle kasuks tõi ta debüüthooajal keskmiselt 5,6 punkti ja 3,6 lauapalli mängus. NBA karjääri parimal, 1995/96. hooajal kogus Mureșan keskmiselt 14,5 punkti, 9,6 lauapalli ja 2,3 viskeblokeeringut mängus ning valiti tolle hooaja NBA enim arenenud mängijaks. Vigastusaldis Mureșan pidi 1997/98. hooaja tervenisti vahele jätma ning tegi aastatel 1999–2000 New Jersey Netsi eest kaasa kõigest 31 mängus. Mureșani NBA karjääri keskmisteks näitajateks jäid 9,8 punkti, 6,4 lauapalli ja 1,5 viskeblokeeringut mängus. Pärast NBA karjääri lõpetamist naasis Mureșan Prantsusmaa klubisse Pau Élan Béarnais, kellega tuli 2001. aastal riigi meistriks. NBA enim arenenud mängija (1996) NBA hooaja parim visketabavus väljakult (1996, 1997) Rumeenia meister (1992) Prantsusmaa meister (2001) Prantsusmaa karika võitja (1993) Mureșan oli aastatel 1998–2002 Rumeenia rahvuskoondise kapten. Kuigi ta isa oli 175 cm ja ema 170 cm pikk, kasvas Mureșan ajuripatsi häire tõttu 231 cm pikkuseks. Mureșan on kehastanud nimitegelast USA komöödiafilmis "Minu hiiglane", kus peaosa mängib Billy Crystal. What Happened to Gheorghe Muresan, the Tallest Player in NBA History? Sportscasting, 21.04.2020. Giant Basketball Academy - About Gheorghe Muresan The Gheorghe Muresan Giant Basketball Academy, 2009. My Giant (1998) IMDb. Gheorghe Mureșan – NBA.com Gheorghe Mureșan – Basketball-Reference.com
Louise Fletcher

Estelle Louise Fletcher (22. juuli 1934 Birmingham, Alabama – 23. september 2022 Montdurausse, Prantsusmaa) oli Ameerika Ühendriikide näitleja. Teda teatakse eelkõige õde Ratchedi rollis mängufilmis "Lendas üle käopesa" ("One Flew Over the Cuckoo's Nest" 1975), mille eest ta pälvis parima naispeaosatäitja Oscari. Tema mõlemad vanemad olid kurdid.
MRT Keskus

MRT Keskus (makedoonia keeles Центар МРТ) on 22-korruseline kõrghoone Skopjes, mis majutab Põhja-Makedoonia rahvusringhäälingut (Македонска радио-телевизија).  MRT Keskus – pildid, videod ja helifailid Wikimedia Commonsis
Georgi Tunjov

Georgi Tunjov (sündinud 17. aprillil 2001 Narvas) on Eesti jalgpallur (poolkaitsja). Ta mängib Itaalia Serie B klubis SPAL. A-koondise debüüdi tegi Tunjov 5. septembril 2020 UEFA Rahvuste Liiga mängus Gruusia vastu. Samas mängus tegid oma debüüdi veel Karl Jakob Hein ja Henri Järvelaid. Uuendatud seisuga 13. märts 2023 Eesti karikas, Coppa Italia Eesti Superkarikas Uuendatud seisuga 13. märts 2023 Eesti jalgpallikoondislaste loend Eesti-Gruusia mängu protokoll Georgi Tunjov Eesti Jalgpalli Liidu kodulehel Georgi Tunjov koondise statistika Eesti Jalgpalli Liidu kodulehel Transfermarkti profiil
Znojmo

Znojmo (saksa keeles Znaim) on linn Tšehhis Lõuna-Morava maakonnas, Znojmo ringkonna halduskeskus. Znojmo asub Dyje jõe ääres, Austria piirist ligi 8 km kaugusel, Brnost umbes 54 km edelas. Znojmo paikneb merepinnast 290 meetri kõrgusel. Znojmot on ürikutes esmamainitud 11. sajandil. Kuningalinna staatuse sai Znojmo 1226. aastal. Znojmo vanalinn on alates 1971. aastast ajalooline linnakaitseala ja alates 1987. aastast ajalooline linnakaitsereservaat. Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. Město Znojmo iserver Interesting facts Oficiální stránky města Znojma Znojmo : právní ochrana Národní památkový ústav
Roseanne Park

Roseanne Park (korea keeles 박채영; esinejanimega Rosé; sündinud 11. veebruaril 1997 Aucklandis) on Lõuna-Korea laulja. Ta kuulub Korea popansamblisse Blackpink (블랙핑크), mida haldab YG Entertainment. Park sündis Uus-Meremaal Aucklandis Lõuna-Korea sisserändajatest vanemate teise lapsena. Kui ta oli seitsmeaastane, kolis perekond Austraaliasse Melbourne'i. Lapsena õppis ta kitarri, laulmist ja klaverimängu ning laulis kirikukooris. Roseanne kandideeris Sydneys YG Entertainmenti oma isa soovitusel. 15-aastaselt pöördus ta Lõuna-Koreasse. YG Entertainmentis treenis Roseanne neli aastat ning avaldati seejärel popansambli Blackpink viimase liikmena 22. juunil 2016. Grupp debüteeris 8. augustil 2016 singliga "Square One", milles esinevad ka laulud "Whistle" ning "Boombayah". 1. juunil 2020 avaldati, et Roseanne debüteerib sooloartistina singliga "R". Singel "On the Ground" tuli välja 12. märtsil 2021, mille YouTube'i muusikavideo purustas 41,6 miljoni vaatamisega peaaegu kaheksa aastat püsinud Korea soololaulja vaadatuima muusikavideo 24 tunni jooksul rekordi, mis kuulus varem Psy laulule "Gentleman". Laul tuli ka Global 200 ning Global Excl. U.S. edetabelites esimeseks. 5. aprillil tuli välja ka singli teise laulu "Gone" muusikavideo. Roseanne Parki "Hard to love" ilmus koos Blackpinki albumi "Born Pinkiga" 16. septembril 2022. "Rosé (singer)", Wikipedia (inglise), 31. detsember 2022, vaadatud 3. jaanuaril 2023
Smiljan

Smiljan on küla Lika mägises piirkonnas Horvaatias. See asub Gospići väikelinnast 6 km loodes ja Zagrebi-Spliti maanteest 15 km läänes. 418 elanikuga külas asub leiutaja ja insener Nikola Tesla sünnikodu.  Smiljan – pildid, videod ja helifailid Wikimedia Commonsis